Prentútgáfa Stundarinnar kemur næst út þann 6. desember . Bjarni og Sigmundur hafa áhyggjur af jafnréttisstefnu Íslandsbanka Íslandsbanki hyggst beina viðskiptum sínum til fyrirtækja sem gæta að jöfnu kynjahlutfalli starfsmanna . Bjarni Benediktsson fjármálaráðherra , segir að bankinn þurfi að fylgja eigendastefnu ríkisins . Sigmundur Davíð spyr hvort þetta sé ekki „ óhugnanleg þróun “ . „ Maður veltir því fyrir sér ef bankinn vill leggja áherslu á jafnræði , jafnrétti og grænar lausnir í sinni starfsemi , hvar bankinn hyggst draga mörkin í því ? “ spurði Bjarni Benediktsson fjármálaráðherra á Alþingi í dag , vegna áforma Íslandsbanka að beina viðskiptum sínum til þjónustufyrirtækja sem gæta að kynjajöfnuði í starfsmannahaldi . Edda HermannsdóttirSamskiptastjóri Íslandsbanka vill að bankinn beiti sér í þágu heimsmarkmiða Sameinuðu þjóðanna . Mynd : Íslandsbanki Edda Hermannsdóttir , samskiptastjóri Íslandsbanka , kynnti áformin í grein á dögunum undir þeim formerkjum að bankinn myndi starfa eftir samfélagslegri ábyrgð . „ Við forðumst að kaupa þjónustu af fyrirtækjum sem fylla herbergið aðeins af karlmönnum , “ sagði Edda meðal annars . Bjarni Benediktsson og Sigmundur Davíð Gunnlaugsson , formaður Miðflokksins , hafa í dag lýst miklum áhyggjum af málinu . Bjarni vísaði í eigendastefnu ríkisins , sem Íslandsbanki ætti að starfa eftir , og sagði hana vera til endurskoðunar . Bjarni sagði þetta koma sér spánskt fyrir sjónir og sagði tvískinnungs gæta . „ Fjármálafyrirtæki í eigu hins opinbera ber að starfa í samræmi við eigendastefnu ríkisins . Varðandi áherslur bankans , þá verð ég að viðurkenna að þetta kemur mér nokkuð spánskt fyrir sjónir . Maður veltir því til dæmis fyrir sér ef bankinn vill leggja áherslu á jafnræði , jafnrétti og grænar lausnir í sinni starfsemi , hvar bankinn hyggist draga mörkin í því ? “ Þá sagði hann að sér fynndist „ ákveðinn tvískinnungsháttur í því að ætla að gera það eingöngu á útgjaldahlið bankans , en ekki á tekjuhliðinni “ . Hann spurði hvort gengi upp að önnur flokkun ætti við þegar kæmi að tekjum bankans . „ Ætlar bankinn , ef menn ætla að taka þessa stefnu og þróa hana eitthvað lengra , þessa hugmyndafræði , ætla menn að neita viðskiptum við þá sem starfa ekki samkvæmt þessari hugmyndafræði , þegar þeir ætla að koma og eiga viðskipti við bankann , þannig að bankinn hagnist á því . “ Sigmundi Davíð spurði Bjarna út í „ viðhorf hans til starfsemi Íslandsbanka þessa dagana “ , en honum þótti áformin „ óhugnanleg “ . „ Nú hafa birst fréttir sem í fyrstu virtust vera einhvers konar markaðsbrella , eða aprílgabb í október , en það mun ekki vera . Ríkisbankinn , Íslandsbanki , hyggst nú hlutast til um dagskrá fjölmiðla . Og mannaráðningar á fjölmiðlum . Og beita í því skyni fjármagni sínu , sem eðli máls samkvæmt er í raun ríkisfé og fjármagn viðskiptavina bankans . Er það eðlilegt að banki , ríkisbanki , nýti afl sitt í þvingunarskyni , fari í vegferð , eins og það er kallað af hálfu bankans og fleiri áhugamál bankans munu vera á sjóndeildarhringnum , þar sem meðal annars fjölmiðlar eiga á hættu , fylgi þeir ekki stefnu bankans , þá verði þeim refsað fjárhagslega . “ Edda hafnar því að bankinn muni hafa afskipti af ritstjórnarstefnu eða efnistökum fjölmiðla . Er rétt af Íslandsbanka að beina viðskiptum til fyrirtækja með jafnt kynjahlutfall ? Íslandsbanki hefur skuldbundið sig til að fylgja ýmsum markmiðum um samfélagslega ábyrgð í starfi sínu , sem kynnt eru á vef bankans . Í grein sinni sagði Edda Hermannsdóttir að fyrirtæki þyrftu að grípa til aðgerða vegna loftslagsbreytinga og jafnréttismála , en ekki bara einstaklingar . „ Við hjá Íslandsbanka þurftum að fara í gegnum þessa naflaskoðun líkt og öll önnur fyrirtæki og erum byrjuð á þeirri vegferð . En við sáum strax mótsögnina í því sem við vorum að tala um . Kolefnisjöfnum starfsemina en segjum ungum krökkum að setja peninginn sinn í þennan fína plastbauk sem við fljúgum alla leið til Íslands frá Kína . Tölum um jafnrétti af miklum eldmóð en auglýsum bankann hjá fjölmiðlum þar sem fáar sem engar konur fá tækifæri til að komast á dagskrá . Tölum um jafnt kynjahlutfall en kaupum þjónustu af fyrirtækjum eingöngu skipuðum karlmönnum . “